**43ο ΓΕΛ ΑΘΗΝΑΣ**

**ΑΣΚΗΣΗ ΣΤΗΝ ΔΟΜΗ ΤΗΣ ΕΠΑΝΑΛΗΨΗΣ**

Να γίνει πρόγραμμα που να διαβάζει τα επώνυμα και τις πωλήσεις των πωλητών μιας εταιρίας για τους 12 μήνες του έτους. Το πρόγραμμα να σταματά την εισαγωγή δεδομένων όταν στην ερώτηση “υπάρχει άλλος πωλητής;” δοθεί σαν απάντηση το ΟΧΙ ή το όχι. Το πρόγραμμα να υπολογίζει και να εμφανίζει:

Α) Το επώνυμο κάθε υπαλλήλου καθώς και τις ετήσιες πωλήσεις του.

Β) Για κάθε υπάλληλο τον μήνα που έκανε τις περισσότερες πωλήσεις

Γ) Για κάθε υπάλληλο το πλήθος των μηνών που οι πωλήσεις τους ήταν μεγαλύτερες από τον προηγούμενο μήνα.

Ε) Το όνομα του υπαλλήλου με τις λιγότερες ετήσιες πωλήσεις

ΣΤ) Το πλήθος των υπαλλήλων που είχαν έστω και ένα μήνα μηδενικές πωλήσεις.

2) Σε ένα διαγωνισμό οι υποψήφιοι διαγωνίζονται σε 5 μαθήματα. Για να περάσουν στην επόμενη φάση πρέπει σε κάθε μάθημα καθώς και ο μέσος όρος των μαθημάτων να είναι μεγαλύτερος ή και ίσος με το 9,5. Να γίνει πρόγραμμα που να:

Α) Διαβάζει τα επώνυμα των υποψηφίων. Η εισαγωγή των υποψηφίων να σταματά όταν σαν επώνυμο δοθεί η λέξη “ΤΕΛΟΣ” ή “τέλος”.

Β) διαβάζει τους βαθμούς στα 5 μαθήματα κάνοντας και έλεγχο εγκυρότητας. Ένας βαθμός είναι έγκυρος όταν είναι μεγαλύτερος ή ίσος από το 0 και μικρότερος ή και ίσος με το 10.

Γ) βρίσκει και εμφανίζει τα ονόματα των υποψηφίων που πέρασαν στην επόμενη φάση.

Δ) βρίσκει και εμφανίζει τον μεγαλύτερο βαθμό κάθε υποψηφίου καθώς και το μάθημα που τον πήρε.

Ε) βρίσκει και εμφανίζει το ποσοστό των υποψηφίων που δεν πέρασαν στην επόμενη φάση.

ΣΤ) βρίσκει και εμφανίζει το πλήθος των υποψηφίων που έγραψαν σε ένα τουλάχιστον μάθημα άριστα (10).